OzLabs/hebrew-wiki-articles huggingface dataset:
התירוצים של נייט

התירוצים של נייט (באנגלית: Nate Is Late) היא סדרת אנימציה צרפתית-אוסטרלית-גרמנית לילדים מסוגת קומדיה והרפתקאות. הסדרה נוצרה על ידי סילווין הוצ'ט ופיטר סיסלין, בוימה על ידי ג'רמי גיטר, והופקה על ידי חברות "Watch Next Media" ו-"Three's A Company". הסדרה מתמקדת בנייט ומאליקה, שני ילדים צעירים שבכל יום מאחרים ללימודים בעקבות דברים שונים המפריעים להם בדרך. 

הסדרה הופצה ברחבי העולם על ידי "KidsFirst"; היא שודרה לראשונה באוסטרליה ב-26 במאי 2018 בערוץ Nine Network. בצרפת הסדרה שודרה בערוץ France Télévisions ובגרמניה שודרה בערוץ Super RTL. בישראל הסדרה שודרה לראשונה בדיבוב לעברית בערוץ KIDZ ב-2 בספטמבר 2018. 

לאחר שידור עונה אחת בעלת 52 פרקים באורך 11 דקות, הוכרז על ידי צוות ההפקה של הסדרה שתהיה עונה שנייה שתעלה לשידור בשנת 2021. העונה השנייה החלה את שידורה במקור ב-21 בספטמבר 2021.

== תקציר העלילה ==
בכל פרק נייט ומאליקה בני העשר יוצאים לבית ספר 30 דקות לפני תחילת יום הלימודים, ובכל זאת מאחרים. הסיבה לכך היא שבכל פעם שהם יוצאים לבית ספר הם פוגשים דמות או דבר משונה המפריע להם בדרך. בסיום כל פרק, הם מגיעים לבית ספר באיחור והמנהלת פרודנס שואלת אותם למה הם איחרו, למרות שהם מספרים לה את האמת, היא לא מאמינה להם ורושמת להם איחור. 

== דמויות ==
* נייט - ילד בן 10. מתלהב לצאת להרפתקה.
* מאליקה - ילדה בת 10. החברה הכי טובה של נייט.
* המנהלת פרודנס - המנהלת של נייט ומאליקה שבכל פרק רושמת להם איחור.

== מדבבים ==
הדיבוב העברי בוים על ידי שרון בורגאוקר ואפי בן ישראל, והופק על ידי ענבר שטגר עזרא באולפני דאבי דאב.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|נייט
|ג'יין או'בריאן
|אלה פטר
|-
|מאליקה
| rowspan="3" | שרה אוברי
|משי קלינשטיין
|-
| rowspan="2" | המנהלת פרודנס
|חגית ביאר
|-
|עדי ארד 
|-
|השוטר דוויין
|
|אליעזר וייס
|-
| rowspan="5" | דמויות שונות
|
|גילן שחף
|-
|
|יואב יפת
|-
|
|ליאור חקון
|-
|
|שירלי לילו
|-
|
|צביקה פורמן
|}

== שידור ==
{| class="wikitable plainrowheaders" style="text-align: center;"
! colspan="2" rowspan="2" scope="col" style="padding: 0 9px;" |עונה
! rowspan="2" scope="col" style="padding: 0 9px;" |מספר פרקים
! colspan="2" scope="col" style="padding: 0 90px;" |תקופת שידור מקורית 
! colspan="2" scope="col" style="padding: 0 90px;" |תקופת שידור בישראל 
|-
! scope="col" |שידור ראשון
! scope="col" |שידור אחרון
! scope="col" |שידור ראשון
! scope="col" |שידור אחרון
|-
| scope="row" style="background: #93DDB8; color: #100; text-align: center;" |
|1
|52
|26 במאי 2018 
|2018
|2 בספטמבר 2018
|25 בנובמבר 2018
|-
| scope="row" style="background: #aa33aa; color: #100; text-align: center;" |
|2
|
|21 בספטמבר 2021
|
|
|
|}

== קישורים חיצוניים ==

קטגוריה:סדרות טלוויזיה גרמניות שעלו לשידור בשנות ה-2010
קטגוריה:KidZ: תוכניות רכש
קטגוריה:סדרות טלוויזיה אוסטרליות לילדים
קטגוריה:סדרות טלוויזיה גרמניות לילדים
קטגוריה:סדרות טלוויזיה צרפתיות לילדים
קטגוריה:סדרות הנפשה אוסטרליות
קטגוריה:סדרות הנפשה צרפתיות
קטגוריה:סדרות הנפשה גרמניות
קטגוריה:סדרות קומיות
רחל סילבצקי

רחל סילבצקי (נולדה ב-6 באוגוסט 1945) היא עורכת אתר ערוץ 7 באנגלית. לשעבר יו"ר אמונה - תנועת האשה הדתית לאומית ועורכת ראשית של אתר האנגלית של ערוץ שבע.

==ביוגרפיה==
נולדה בניו יורק, בכ"ז באב ה'תש"ה. למדה בבית הספר דתי לבנות "אסתר שיינפלד" והייתה פעילה בתנועת הנוער "בנות אגודת ישראל". במהלך שנים אלה הייתה שותפה במאבק למען יהדות רוסיה ובהתרמה למאבק במיסיון בישראל. נישאה לדב סילבצקי, לימים מייסד מכללת אמונה ותלמידו של הרב משה פיינשטיין ובוגר ישיבה אוניברסיטה. למדה מתמטיקה בסיטי קולג של ניו יורק וזכתה לחברות בארגון מצטיינים פי בטה קאפה ובסיום ברמת summa cum laude ובמקביל לימודי קודש בבית המדרש למורות בקולג' שטרן שם נתנה את נאום התלמיד המצטיין וקבלה את פרס התנ"ך בטקס הסיום. לאחר מכן קבלה תואר שני ביהדות בטורו קולג'.

עלתה לארץ עם משפחתה ב-1971 ולאחר שנה במרכז הקליטה בפרדס חנה שם לינדה מתמטיקה בתיכון אלישבע של תנועת אמונה, עברה לירושלים. לימדה ורכזה מתמטיקה באולפנת חורב בירושלים, העבירה סדנאות לשיפור ההוראה בעיירות פיתוח מטעם האונ. העברית שם עבדה גם בצוות בניית תכ"ל במתמטיקה, עבדה כרכזת אקדמאית בסניף טורו קולג' בירושלים שם פיתחה תוכנית להוראת ספרות לר"מים, וכן תוכנית של מנהיגות חינוכית ותוכנית לעולים מרוסיה. פיתוח מסלול התואר לרבנים נעשה יחד עם נחמה ליבוביץ'.

נבחרה ליו"ר אמונה, תנועת האישה הדתית-לאומית, ובמסגרת פעילותה בארגון הקימה מוסד בית לנדי לילדים צעירים עם בעיות נפשיות באבן שמואל סייעה לקדם אירועים כגון יום 'נשים לומדות תורה' בבנייני האומה, עם 40 שיעורים ואלפי נשים, הקמת 30 מעונות יום, תמיכה בחברון, צמצום של 20 מיליון שקלים בחובות הארגון. ותוספת משמעותית למספר החברות בו.

ניהלה את כפר הנוער בכפר חסידים שם הקימה את ישיבת נחלת ישראל ומסלול תורה ומדע והוציאה את הכפר מחובות כבדים שמצאה בהגעתה. בעת יציאתה לפנסיה נתבקשה על ידי הנהלת ערוץ שבע להיות עורכת אתר האנגלית, זאת עשתה בהתנדבות כ-6 שנים ולאחר מכן המשיכה כיועצת בכירה ועורכת מאמרי דעות ויהדות. היום חברת דירקטוריון ערוץ הכנסת וועד המנהל של מכללת אורות ישראל, חברת עמותה פעילה בעמותת תורה מציון.

מתגוררת בירושלים ואם לשלושה. בנה עקיבא, הוא יועץ משפטי של מועצות גוש עציון והשומרון. בתה ד"ר זהבה נביס היא רופאת שיניים המתגוררת בגוש עציון ועו"ס במקלט לנשים בבית שמש, בנה הרב אב"י, הוא ר"מ וראש כולל בישיבת מרכז הרב שנשוי לבתו של הרב יעקב שפירא.

==קישורים חיצוניים==

* 
* [https://www.inn.co.il/News/News.aspx/384480 במקום שאין נשים], ראיון.
* [https://www.inn.co.il/News/Tag.aspx/9945 ריכוז טורי הדעות], אתר ערוץ 7

קטגוריה:פמיניסטיות דתיות
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1970
קטגוריה:עולים בשנות ה-1970
קטגוריה:ירושלים: אישים
קטגוריה:סגל ערוץ 7
קטגוריה:עורכות ישראליות
קטגוריה:עורכים ישראלים
קטגוריה:ישראליות שנולדו ב-1945
קטגוריה:ישראלים שנולדו ב-1945
קרולינה למקה

קרולינה למקה בע"מ (Carolina Lemke) היא חברה פרטית ישראלית העוסקת במכירה של משקפי שמש הנמכרים תחת המותג "קרולינה למקה ברלין". החברה היא חברה בת של "קסטרו מודל". חברת בת של קבוצת הודיס (ביחד עם אורבניקה).

==היסטוריה==
החברה נוסדה בשנת 2010 על ידי יוסי גביזון, שגם ניהל אותה. החברה קרויה על שם בת זוגו, קרולינה למקה, המעצבת את המשקפיים המיוצרים עבור החברה. מוצרי החברה מיוצרים עבורה בסין. החברה הקימה רשת של חנויות למכירת משקפי שמש, כחלק מ"קבוצת הודיס" הכוללת את הרשתות הודיס, קרולינה למקה, אורבניקה, טופ טן, ואקססוריז. רשת קרולינה למקה זכתה לפרסום רב לאחר שהדוגמנית בר רפאלי, הייתה לפרזנטורית של החברה, ושכחלק מהחוזה נכנסה כשותפה בחברה ורכשה 5% ממניותיה.

באוגוסט 2016 רכשה חברת קסטרו מודל 26.4% מקבוצת הודיס תמורת 100 מיליון ש"ח, עם אופציה להגדלת החזקתה ל-50%. במחצית הראשונה של 2016 היו לרשת "קרולינה למקה" 73 חנויות ודוכנים בקניונים בישראל ו-4 בחו"ל. במחצית זו היו לרשת הכנסות של 68.8 מיליון ש"ח ורווח נקי של 9.3 מיליון ש"ח.

ביוני 2018 השלימה קסטרו רכישת 100% מקבוצת הודיס, בעסקה של חילופי מניות.

לקידום המכירות של "קרולינה למקה" בארצות הברית נחתם הסכם בין "קסטרו מודל" לקים קרדשיאן, לפיו קרדשיאן תהיה פרזנטורית של "קרולינה למקה" לצידה של בר רפאלי. הקשר עם קים קרדשיאן הסתיים בשלהי חודש נובמבר 2019.

==קישורים חיצוניים==

* 

==הערות שוליים==

קטגוריה:רשתות שיווק בישראל
קטגוריה:מותגי משקפיים
קטגוריה:בר רפאלי
קטגוריה:קסטרו מודל
קטגוריה:ישראל: חברות שהוקמו ב-2010
כריסטיאן, דוכס אולדנבורג

כריסטיאן, דוכס אולדנבורג (; נולד ב-1 בפברואר 1955), הוא הטוען לכתר הדוכסות הגדולה של אולדנבורג.

== ביוגרפיה ==
כריסטיאן נולד ב-1 בפברואר 1955 בראסטדה לאנטון גינטר, דוכס אולדנבורג ולאמלי, נסיכת לוונשטיין-ורטהיים-פרודנברג, בתם של אודו, נסיך לוונשטיין-ורטהיים-פרודנברג ומרגרט, רוזנת קסטל-קסטל. מצד אביו הוא נינו של פרידריך אוגוסט השני, הדוכס הגדול של אולדנבורג האחרון, ואילו צד אמו הוא צאצא של פרידריך הראשון, הנסיך הבוחר מפפאלץ, ונצר לבית ויטלסבאך.

ב-26 בספטמבר 1987 התחתן כריסטיאן עם קרולינה, רוזנת ראנצאו, ממנה נולדו לו 4 ילדים. בשנת 2014 מת אביו, וכריסטיאן ירש את תאריו.

==משפחתו==
ב-26 בספטמבר 1987 התחתן כריסטיאן עם קרולינה, רוזנת ראנצאו, ממנה נולדו לו 4 ילדים:
* אלכסנדר, דוכס אולדנבורג (נולד ב-1990)
* פיליפ, דוכס אולדנבורג (נולד ב-1991)
* אנטון פרידריך, דוכס אולדנבורג (נולד ב-1993)
* הלנה, דוכסית אולדנבורג (נולדה ב-1997)

==אילן יוחסין==

== קישורים חיצוניים ==
* [http://genealogy.euweb.cz/oldenburg/oldenburg8.html#PFW בית אולדנבורג] 

קטגוריה:נסיכים גרמנים
קטגוריה:בית אולדנבורג
קטגוריה:גרמנים שנולדו ב-1955
Ratchet & Clank Future: Quest for Booty

Ratchet & Clank Future: Quest for Booty (בתרגום חופשי לעברית: ראצ'ט וקלאנק: מסע אל השלל) הוא משחק פלטפורמה שחברת Insomniac פיתחה עבור קונסולת המשחק Playstation 3, וחברת Sony Computer Entertainment הפיצה.

זהו המשחק השמיני בסדרת משחקי Ratchet & Clank. המשחק מהווה המשך לקודמו ומהווה את המשחק השני בטרילוגיית Ratchet & Clank Future.

==עלילת המשחק==
המשחק ממשיך את עלילת הסיפור מהנקודה בה קודמו הסתיים. לאחר חטיפתו של קלאנק על ידי ה"זונים" בסוף המשחק הראשון בטרילוגיה, ראצ'ט מתחיל בחיפוש אחריו. לאחר פנייה לסופר מחשב "איריס" (IRIS), הוא מגלה אגדה בנוגע לפיראט בשם קפטן אנגסטרום "דרק ווטר" (Dark Water) שהצליח ליצור קשר עם הזונים בעזרת מכשיר בשם "כוכב פולקרם". ראצ'ט ביחד עם טלווין אפוג'י יוצאים במסע למציאת כוכב הפולקרם. במהלך המשחק, המשנה לקפטן סלג (המנהיג האחרון של הפיראטים שראצ'ט השמיד לו את הגוף), ראסטי פיט (Rusty Pete) מחזיר את קפטן סלג לחיים על ידי תקיעת הראש שלו בתוך גופו של דארק ווטר. בכך, דארק ווטר חוזר לחיים ונאלץ לחלוק גוף עם סלג. בנוסף, החזרת דארק ווטר לחיים מחזירה את הצוות שלו של פיראטים מקוללים.

==דמויות==
{|class="wikitable"
! שם הדמות !! פרטים נוספים
|-
| ראצ'ט || זן נדיר של יצורים בשם לומבקס בעל חוש צדק מפותח. במהלך המשחק הוא מחפש אחר כוכב הפולקרם על מנת ליצור קשר עם קלאנק.
|-
| טלווין אפוג'י || נערה מגזע ה"מרקיזיאן" שעוזרת לראצ'ט בחיפוש אחר קלאנק.
|-
| ראסטי פיט || המשנה לקפטן הפיראטים האחרון, קפטן סלג אותו הוא מנסה להחזיר לחיים. נוהג לגהק לאחר כל משפט.
|-
| קפטן רומולוס סלג || האנטגוניסט הראשי של המשחק (ביחד עם דארק ווטר אותו הוא חיסל) והאנטגוניסט המשני של המשחק הקודם. לאחר שראצ'ט הרס את גופו במשחק הקודם, ראסטי פיט מתקין את ראשו בתוך הגוף של דארק ווטר וכתוצאה מכך, הוא נאלץ לחלוק איתו גוף.
|-
| קפטן אנגסטרום דארק ווטר || האנטגוניסט הראשי של המשחק (ביחד עם סלג). חוסל בעבר על ידי משנהו קפטן סלג, שלאחר מכן לקח לידיו את ההנהגה של הפיראטים. במשחק הוא חוזר לחיים בעזרת קללה לאחר שראסטי פיט מתקין את ראשו של סלג בגופו. הצליח ליצור קשר עם גזע ה"זוני". 
|-
|}

== קישורים חיצוניים ==
* 

קטגוריה:משחקי וידאו משנת 2008
קטגוריה:משחקי פלטפורמות ממוחשבים
קטגוריה:משחקי פלייסטיישן 3
קטגוריה:Ratchet & Clank
כלכלה נטולת ריבית

כלכלה נטולת ריבית היא גישה מוסרית-כלכלית אשר חסידיה שואפים ליצור מערכת מונטרית שאין בה כל שימוש בריבית (שלילית או חיובית), מה שמתבטא בהיעדר שימוש בריבית בבנקאות, ברכישת נכס (דלא ניידי וניידי כאחת), בקנסות של רשויות המדינה, בריבית גלומה (בתמחור של מוצר או שירות) וכן בהיעדר שימוש בתוכניות חיסכון. ייתכנו צורות שונות של כלכלות כאלה.

המעוניינים ליישם כלכלה נטולת ריבית עשויים להיות כאלו שדתם אוסרת ריבית באופן גורף, כמו רוב המוסלמים, אך ישנם גם אישים וגופים חילוניים שביטאו גישה כזו, כגון התאורטיקן הנאצי גוטפריד פדר אשר פעל בגרמניה בתחילת המאה ה-20, שם פרסם את ספרו "מניפסט לביטול ההשתעבדות לריבית על כסף" , שהיה בין החיבורים הראשונים נגד שימוש בריבית, או כמו זרם הדיסטריבוטיזם המאוחר (זרם כלכלי) המבקש ליישם כלכלה נטולת ריבית. דוגמה לבנק (לא-אסלאמי) התומך בכלכלה נטולת ריבית מבחינה אידאולוגית ויישומית הוא הבנק הקואופרטיבי JAK בשוודיה הפועל משנת 1965.

כלכלנים, בעיקר מחוץ לתרבות המוסלמית, נוטים לראות בגישה כלכלית זו גישה לא מעשית, אשר לא מתאימה לכלכלה המודרנית. עם זאת, לאחר משבר 2008, בו בנקים איסלאמיים התמודדו במקרים מסוימים טוב יותר מאשר בנקים מערביים, נפתחו בהשראת הגישה לכלכלה ללא ריבית דיונים, בהם הוטלו ספקות בחלק מהנחות היסוד של הכלכלה המערבית המודרנית.

נכון לשנת 2018 המדינה היחידה בה השימוש בריבית נאסר בבנקאות (לפחות באופן פורמלי) היא איראן, זאת מכוח החוק האיראני המחייב בנקאות נטולת ריבית.

==לקריאה נוספת==
<div style="direction: ltr;">
* The Difference between Debt-Free Money and Interest-Free Credit, by Anthony Migchels on October 11, 2013
</div>

==הערות שוליים==

קטגוריה:בנקאות
קטגוריה:אסלאם
קטגוריה:ריבית
טאבלט (מגזין)

טאבלט (באנגלית: Tablet) הוא כתב עת מקוון יהודי אמריקאי. נוסד ב-2009 בידי "Nextbook" , מוסד ללא כוונת רווח מיסודה של קרן קשת לתרבות יהודית.

מייסדת כתב העת והעורכת שלו היא אלנה ניוהאוז .

==קישורים חיצוניים==
* 

* [https://www.tabletmag.com/ אתר טאבלט מגזין]
* [https://mediadecoder.blogs.nytimes.com/2009/06/09/a-new-online-magazine-about-jewish-news-and-culture/ ידיעה על הקמת המגזין], 9 ביוני 2009
* 
* 

קטגוריה:כתבי עת מקוונים
קטגוריה:יהדות ארצות הברית: כתבי עת
מרטין לאטמן

מרטין לאטמן (בגרמנית: Martin Lattmann; 10 בפברואר 1896 – 11 באוגוסט 1976) היה גנרל בוורמאכט במהלך מלחמת העולם השנייה, ולאחר המלחמה שירת בצבא גרמניה המזרחית.

==ביוגרפיה==
===קריירה מוקדמת===
לאטמן נולד ב-10 בפברואר 1896 בפרייבורג, לחבר בית הנבחרים הפרוסי וילהלם לאטמן, ובשנת 1914 התגייס לצבא הקיסרות הגרמנית, והצטרף לרגימנט הארטילריה ה-18, עמו לחם במהלך מלחמת העולם הראשונה שבה הועלה לדרגת לויטננט. לאחר המלחמה הצטרף לאטמן לרייכסווהר, ומילא בו תפקידי פיקוד ומטה, ב-1 באוקטובר 1930 הוא הועלה לדרגת האופטמן, ובשנת 1933 הוא הצטרף למפלגה הנאצית. ב-1 בדצמבר 1935 הוא הועלה לדרגת מיור, זמן קצר לאחר שמונה למדריך בבסיס ההדרכה של הארטילריה. באוגוסט 1938 הוא מונה למפקד הגדוד ה-1 ברגימנט הארטילריה ה-110, וב-1 בינואר 1939 הוא הועלה לדרגת אוברסט לוטננט.

===מלחמת העולם השנייה===
עם פרוץ מלחמת העולם השנייה הוא מונה למפקד רגימנט הארטילריה ה-430, וב-25 בספטמבר 1939 מונה לקצין הארטילריה של הארמייה הראשונה. ב-25 באוגוסט 1940 הוא מונה למדריך בבסיס ההדרכה של הארטילריה, וב-25 באוקטובר אותה שנה הועלה לדרגת אוברסט. ב-10 במאי 1942 מונה למפקד רגימנט הארטילריה המשוריין ה-16, ולחם עמו כחלק מדיוויזיית הפאנצר ה-14 במהלך מבצע מקרה כחול ובקרב סטלינגרד. ב-26 בנובמבר 1942 הוא מונה למפקד דיוויזיית הפאנצר ה-14, וב-1 בינואר 1943 הוא הועלה לדרגת גנרל מיור. ב-19 בינואר הוא מונה גם למפקד הדיוויזיה ה-389, ופיקד על הדיוויזיות עד לכניעתן ב-2 בפברואר 1943.

===שהותו בשבי===
במהלך השהייה בשבי הוא הצטרף אל ליגת הקצינים הגרמנים והיה אחד החברים הפעילים בה. השתתף בשידורי התעמולה של תחנת הרדיו של הארגון ופרסם מאמרים רבים בעיתון של הארגון, אשר הופץ בעורף הגרמני.

===לאחר המלחמה===
בשנת 1949 הוא חזר לגרמניה, שם היה חבר ב-SED, ובשנת 1952 הצטרף למשטרת העם הגרמנית. לאחר מכן מונה לסגן מפקד יחידות הטנקים תחת ארנו פון לנסקי בדרגת גנרל מיור, ובשנת 1956 הוא פרש לגמלאות ולא התקבל לצבא העם הלאומי. לאחר מכן עבד לאטמן באזור הכלכלי המרכזי של גרמניה המזרחית, והיה בין השנים 1956–1958 ראש מחלקת ציוד תעשייתי / ייצוא במשרד התעשייה הכבדה. מינואר 1958 עד שנת 1972 היה סגן יו"ר איגוד הקצינים לשעבר.

ב-11 באוגוסט 1976 מת בביתו בברלין המזרחית.

==קישורים חיצוניים==
* [http://www.geocities.ws/orion47.geo/WEHRMACHT/HEER/Generalmajor2/LATTMANN_MARTIN.html מרטין לאטמן] באתר geocities

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי הצלב הגרמני בזהב
קטגוריה:גנרלים בצבא גרמניה המזרחית
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:מפקדים גרמנים בקרב סטלינגרד
קטגוריה:גרמנים שנולדו ב-1896
קטגוריה:גרמנים שנפטרו ב-1976
מכתש סטיקני

מכתש סטיקני הוא המכתש הגדול ביותר על פובוס, ירח של מאדים. המכתש בקוטר 9 ק"מ,  ומהווה חלק ניכר מפני השטח של הירח (הירח עצמו בקוטר שנע בין 18 ל-24 ק"מ).

==שם המכתש==
המכתש נקרא על שם אנג'לין סטיקני הול, אשתו של מגלה הירחים פובוס ודימוס, אסף הול. סטיקני סייעה להול בחישובים ובתצפיות, והול כתב בשנת 1878, שאילולי תמיכתה ועזרתה של אשתו הוא היה נוטש את החיפוש אחר הירחים של מאדים.

המכתש צולם לראשונה על ידי מארינר 9, והוחלט להעניק למכתש את השם סטיקני בשנת 1973, על ידי ועדה של האיגוד האסטרונומי הבינלאומי בראשות קרל סייגן.

סטיקני מכיל בתוכו מכתש קטן יותר בקוטר 2 ק"מ הנובע מהתנגשות יותר מאוחרת. בשנת 2006 הוא קיבל את השם לימטוק (Limtoc), על שם דמות מהספר מסעי גוליבר, כיוון שבספר במסע השלישי ללפוטה, נחזה גילוי ירחי מאדים ומסלולם לפני שגילו אותם במציאות.

ממכתש סטיקני ניתן לראות כאילו יוצאים ממנו חריצים ושרשראות מכתשים . חוקרים העלו השערות בהתחלה שהפגיעה שיצרה את מכתש סטיקני כמעט והובילה להשמדת פובוס. אולם מתצפיות נוספות שבוצעו על ידי המארס אקספרס הביאו למסקנה כי השרשאות כנראה אינן קשורות ליצירת המכתש וכי הם נוצרו כנראה מחומר שנפלט במהלך פגיעות אסטרואידים במאדים. תאוריה יותר עדכנית מציעה שהחריצים נוצרו כתוצאה מכוחות הכבידה שיביאו בסופו של דבר להתפרקותו של הירח.

ניתן לראות את מכתש סטיקני מתצפיות על השטח של מאדים בגלל מיקומו, בצד פובוס הפונה למאדים, גודלו וקרבתו של פובוס לשטח.

== קישורים חיצוניים ==

* [http://www.solarviews.com/cap/mars/vphobos3.htm טיסה סביב פובוס] (סרט אנימציה)
* [http://hirise.lpl.arizona.edu/images/2008/details/phobos/PSP_007769_9010_IRB_StickneyU.jpg מכתש סטיקני ברזולוציה גבוהה], תמונה של מצלמת HIRISE
* [https://www.eurekalert.org/multimedia/pub/124588.php?from=339608 אנימציית המראה את יצירת מכתש סטיקני] - סימולציה של המעבדה הלאומית לורנס ליוורמור המראה איך התנגשות ויצירת המכתש משפיעה על הירח (ולא יוצרת את החריצים)

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:פובוס
סטיקני
כולי באורות

"כולי באורות" הוא שיר שהוקלט על ידי הזמרת הישראלית מרגלית צנעני. הוא יצא לאור ב-4 בנובמבר 2012, בהוצאת חברת התקליטים ביג בוס רקורדס.

השיר הגיע למקום השביעי במצעד של רשת ג', והשישי במדיה פורסט.

== רקע וכתיבה ==
השיר נכתב על ידי דורון מדלי, הולחן על ידי סינאן אקסיל והופק על ידי תומר מתנה. "כולי באורות" הוא שיר בסגנון הים-תיכוני המכיל בחלקו גם מוזיקה לטינית עם מקצבים המאפיינים את הסוגה, והוא תוכנן לצאת כסינגל מתוך אלבום שאותו מרגלית צנעני תכננה להוציא, אך לבסוף לא נכלל באף אלבום.

יוסי חרסונסקי סקר את השיר בחיוב, והעניק לו ציון של שלושה וחצי כוכבי זהב מתוך חמישה.

== וידאו קליפ ==
טרם הוציאה את הווידאו קליפ המלא של השיר, העלתה מרגלית צנעני לערוץ היוטיוב שלה אודיו של "כולי באורות", המציג את עטיפתו של הסינגל, בה נראית צנעני כשהיא חוגגת. בנוסף לכך, הוציאה צנעני רמיקס רשמי של "כולי באורות", אותו עשה בנה, אסף לביא צנעני.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי מרגלית צנעני
קטגוריה:שירים בעברית
קטגוריה:שירים שנכתבו על ידי דורון מדלי
קטגוריה:שירים על אושר
קטגוריה:שירים על מוזיקה
קטגוריה:שירים על ריקודים
קטגוריה:סינגלים בהוצאת ביג בוס רקורדס
קרייזלר אימפריאל פאראד פאטון

קרייזלר אימפריאל פאראד פאטון (באנגלית: Chrysler Imperial Parade Phaeton) היא "מכונית שרד", שיוצרה במטרה להסיע אישים במצעדים רשמים, כגון המצעד של ניו יורק.

דגמי "קרייזלר אימפריאל פאראד פאטון" הם מתוצרת יצרנית הרכב האמריקאית קרייזלר, ונבנו בשנת 1952.

בשנת 1955, לאחר 3 שנות שרות הוחזרו המכוניות ליצרן קרייזלר כדי לשפצם. החלק הקדמי והאחורי, כולל סורגים, פגושים וקצוות, הוחלפו. 

המנועים עודכנו עם 4 מאיידים. התמסורת הוחלפה לתמסורת אוטומטית. המכוניות נצבעו מחדש. 

לאחר השיקום המכוניות נתרמו לערים בהתאמה.

=="קרייזלר אימפריאל פאראד פאטון"==

* יוצרו 3 יחידות: יחידה אחת לניו יורק, יחידה אחת ללוס אנגלס יחידה שלישית ניתנה במתנה לבית הלבן שסירב לקבלה, והדגם הועבר לדטרויט
* 4 דלתות
* מושבי הנהג מופרדים לחלוטין מ-2 שורות מושבי הנוסעים
* שעון אנלוגי - ממוקם בקדמת מושבי הנוסעים
* מכונית פתוחה ללא חלונות צד
* הנעה: 4x2
* הגה כוח

== תמונות ==
<gallery mode="packed" heights="110">
קובץ:1956 Imperial Parade Phaeton - Dwight Eisenhower car - fvr.jpg | "קרייזלר אימפריאל פאראד פאטון" 
קובץ:1956 Imperial Parade Phaeton - Dwight Eisenhower car - rvr.jpg | "קרייזלר אימפריאל פאראד פאטון" 
קובץ:1956 Imperial Parade Phaeton - Dwight Eisenhower car - int.jpg | "קרייזלר אימפריאל פאראד פאטון" - מבט למושבי הנוסעים
קובץ:1956 Imperial Parade Phaeton - Dwight Eisenhower car - intR.jpg | "קרייזלר אימפריאל פאראד פאטון" - מבט למושבי הנוסעים 
קובץ:1956 Imperial Parade Phaeton - Dwight Eisenhower car - detail.jpg | "קרייזלר אימפריאל פאראד פאטון" - מבט לשעון האנלוגי בקדמת מושבי הנוסעים 
</gallery>
<gallery mode="packed" heights="200">
קובץ:Apollo 11 Parade.jpg | "קרייזלר אימפריאל פאראד פאטון" - צוות אפולו 11 טייסי החלל: ניל ארמסטרונג, באז אלדרין, צ'ארלס דיוק 
קובץ:Apollo 11 ticker tape parade 1.jpg | "קרייזלר אימפריאל פאראד פאטון" - צוות אפולו 11 טייסי החלל: ניל ארמסטרונג, באז אלדרין, צ'ארלס דיוק 
 
</gallery>

==ראו גם==
* קרייזלר

==לקריאה נוספת==
* [https://www.google.co.il/search?q=Chrysler+Imperial+Parade+Phaeton&tbm=isch&source=iu&ictx=1&fir=md038eCjKjJlvM%253A%252C5x4NVZk_9OOGlM%252C_&usg=AFrqEzfvsPQvSV5ZmjTN-JexHlWSETCofg&sa=X&ved=2ahUKEwip8s2XnLrdAhXDqIsKHdV2DosQ9QEwA3oECAUQCA#imgrc=md038eCjKjJlvM: "קרייזלר אימפריאל פאראד פאטון" - תמונות]

==קישורים חיצוניים==

* 

==הערות שוליים==

קטגוריה:מכוניות שרד
קטגוריה:מכוניות קבריולה
קטגוריה:דגמי מכוניות שהושקו ב-1952
קטגוריה:מכוניות אמריקאיות
קטגוריה:רכבי קרייזלר
ראש עיריית ברלין

[[בית העירייה האדום — מקום עבודתו של ראש העיר]]
בית העירייה בשנברג שימש את ראש העיר של מערב ברלין בזמן חלוקת גרמניה]]
ראש עיריית מערב ברלין, ולטר מומפר (משמאל) וראש עיריית מזרח ברלין, טינו שווירצינה. מאי [[1990.]]
ראש עיריית ברלין, רשמית ראש העיר המושל של ברלין (בגרמנית: Regierender Bürgermeister von Berlin) הוא ראש הרשות המבצעת בברלין ומשלב שני תפקידים: ראש העיר של העיר ברלין, וראש ממשלת מדינת ברלין. ראש העיר מנהל את ממשלת ברלין, המכונה "הסנאט של ברלין". לפני מלחמת העולם השנייה נקרא תפקיד ראש העיר של ברלין "אובר-בירגרמייסטר".

תפקיד ראש העיר מכונה "ראש העיר המושל", והתואר הופיע בשנת 1948, לאחר שרשויות הכיבוש הסובייטי בברלין סירבו להכיר בראש העיר של ברלין דאז, ארנסט רויטר. רויטר ניהל שלוש ממשלות באזורי הכיבוש של ברלין, שהתאחדו לאחר מכן למערב ברלין.

== היסטוריה ==
כבירת ממלכת פרוסיה, ברלין קיבלה את ראש העיר הראשון שלה (Oberbürgermeister בשפת המקור) לאחר עזיבת צבא נפוליון את ברלין בשנת 1809. המלך פרידריך ויליאם השלישי כיהן כראש מועצת העיר ותפקידו כונה "המגיסטראט" (Magistrat).

במהלך כיבוש העיר בידי בעלות הברית לאחר מלחמת העולם השנייה, פעלה בעיר אספה עירונית (Stadtverordnetenversammlung), שנציגיה בחרו את ארנסט רויטר לראש העיר ב-24 ביוני 1947, אך מינויו לא הוכר על ידי הרשויות הסובייטיות, ובספטמבר 1948 פרלמנט עירוני נפרד הוקם במזרח ברלין (Stadtverordnetenversammlung von Groß-Berlin בשפת המקור). אנשי המינהל הסובייטי אישרו לפרלמנט החדש לבחור ראש עיר משלהם, ולתפקיד מונה פרידריך אברט הבן, שהחל לכהן מה-30 בנובמבר 1948.

מערב ברלין הציגה חוקה משלה, ובמסגרתה הוקם הסנאט של ברלין ובראשו "ראש העיר המושל". לאחר בחירות מחדש, שאשררו את מינויו של ארנסט רויטר לראש עיר, הוא אימץ את התואר החדש לתפקיד ראש העיר. בתקופת המלחמה הקרה, בשנים 1951–1990, ראש העיר המושל כיהן כראש עיריית מערב ברלין.

כל אחת מהעיריות תבעה לגיטימציה על כל העיר ברלין. לאחר איחוד גרמניה ב-3 באוקטובר 1990 שתי העיריות התאחדו, והבחירות הכלליות בכל העיר ברלין נערכו ב-2 בדצמבר 1990. מאז, ראש העיר המושל הוא התפקיד הבכיר בברלין ושולט על העיר כולה.

== ראשי העיר ==
=== ראשי העיר של מערב ברלין עד 1991 ===
* ארסנט רויטר (SPD) (7 בדצמבר 1948 − 29 בספטמבר 1953)
*ולטר שרייבר (CDU) (22 באוקטובר 1953 − 11 בינואר 1955)
* אוטו זור (SPD) (11 בינואר 1955 − 30 באוגוסט 1957)
* פרנץ אמרן (CDU) (30 באוגוסט 1957 − 3 באוקטובר 1957)
* וילי ברנדט (SPD) (3 באוקטובר 1957 − 1 בדצמבר 1966)
* היינריך אלברץ (SPD) (1 בדצמבר 1966 − 19 באוקטובר 1967)
* קלאוס שוץ (SPD) (19 באוקטובר 1967 − 2 במאי 1977)
* דיטריך שטובה (SPD) (2 במאי 1977 − 23 בינואר 1981)
* הנס-יוהאן פוגל (SPD) (23 בינואר 1981 − 11 ביוני 1981)
* ריכרד פון וייצזקר (CDU) (11 ביוני 1981 − 9 בפברואר 1984)
* אברהרד דיפגן (SPD) (9 בפברואר 1984 − 16 במרץ 1989)
* ולטר מומפר (SPD) (16 במרץ 1989 − 24 בינואר 1991)

=== ראשי העיר של ברלין מאז 1991 ===
* אברהרד דיפגן (CDU) (24 בינואר 1991 − 16 ביוני 2001)
* קלאוס ווברייט (SPD) (16 ביוני 2001 − 11 בדצמבר 2014)
* מיכאל מולר (SPD) (11 בדצמבר 2014 − 21 בדצמבר 2021)
*פרנציסקה גיפי (SPD) (21 בדצמבר 2021 − 27 באפריל 2023)
*קיי וגנר (CDU) ( 27 באפריל 2023 - )

== קישורים חיצוניים==

* 

* 

*
*
אריה סרטני

אריה סרטני (9 בספטמבר 1919 - 23 בנובמבר 2017) היה אמן זוכה פרס הרמן שטרוק לשנת 1959 וחבר קיבוץ מרחביה.

סרטני נולד בקוטנו שבמרכז פולין בשנת 1919 למשפחה דתית. בגיל 16 היגר לארץ ישראל והתיישב בתל אביב. בהיותו בן 21 הצטרף לקיבוץ מרחביה בו חי ופעל 76 שנה. את הכשרתו כאמן רכש קודם להצטרפותו לקיבוץ אצל האמנים אהרון אבני ואביגדור סטימצקי. לאחר מכן יצא להכשרות קצרות בבית הספר הלאומי הגבוה לאמנויות היפות בפריס והכשרה שלישית בתחום ההדפס קיבל בפריס ב-1967.

החל מ-1949 הוצגו ציוריו בתערוכות בגלריות ובמוזיאונים בישראל כמו מוזיאון תל אביב לאמנות, מוזיאון ישראל, מוזיאון חיפה לאמנות ומוזיאון הרצליה. הוא אף שימש בתפקיד מזכיר ארגון הציירים של הקיבוץ הארצי והצטרף לתערוכות שארגנו קבוצת העשרה. לבד מציור, התמחה ביצירת תבליטי בטון, כשבין השאר שיתף פעולה עם אדריכלים כמו מנחם באר וחיליק ערד במבני ציבור וזיכרון שתכננו, כמו גם במבני ציבור בקיבוצו. סרטני זכה בפרס הרמן שטרוק (1959) ובפרס עיריית ירושלים (1962).

לצד עבודתו כאמן יוצר, עבד סרטני לאורך כל חייו במפעל "פלסים" שבקיבוצו. במפעל המתמחה בייצור צנורות פלסטיק נמנה בין מייסדיו. כמו כן, שימש בתפקיד רכז הבניין ורבים מהמבנים ועבודות הפיתוח בקיבוצו נערכו ביוזמתו ותחת פיקוחו.

סרטני היה נשוי החל מ-1955 לאמירה סרטני ולהם שלושה ילדים.

<gallery>
sartaniarad69.JPG|אטלייה האמן בקיבוץ מרחביה
Sartanim.JPG|תבליט בבריכת השחייה במרחביה, 1978
sartani-merchvya.JPG|תבליטי בטון בחזית הכל-בו בקיבוץ מרחביה
קברו של הצייר אריה סרטני בבית העלמין מרחביה צילום אלי אלון.jpg|מצבת קברו של סרטני בבית עלמין מרחביה
</gallery>

==קישורים חיצוניים==
*[http://tnuathaavoda.info/people/home/people/1246106296.html?cat=12 אריה סרטני] באתר תנועת העבודה הישראלית
*מיכאל יעקובסון: [https://michaelarch.wordpress.com/2018/09/22/סיבוב-באטלייה-של-אריה-סרטני-בקיבוץ-מרח/ סיבוב באטלייה של אריה סרטני בקיבוץ מרחביה], באתר 'חלון אחורי', 22 בספטמבר 2018
*מיכאל יעקובסון: [https://michaelarch.wordpress.com/2018/11/21/סיבוב-בעקבות-העבודות-של-אריה-סרטני-בקי/ סיבוב בעקבות העבודות של אריה סרטני בקיבוץ מרחביה], באתר 'חלון אחורי', 21 בנובמבר 2018

קטגוריה:ציירים ישראלים
קטגוריה:זוכי פרס הרמן שטרוק
קטגוריה:מרחביה: אישים
קטגוריה:אישים הקבורים במרחביה
קטגוריה:ישראלים שנולדו ב-1920
קטגוריה:ישראלים שנפטרו ב-2017
תנין, נימוסים כבר למדת?

תנין, נימוסים כבר למדת? (באנגלית: ?Can You Teach My Alligator Manners, "אתה יכול ללמד את התנין שלי נימוסים?") היא סדרת טלוויזיה מונפשת אינטראקטיבית אמריקאית לילדים, אשר נוצרה על ידי איתן לונג והופקה על ידי .OddBot Inc. הסדרה בוימה ונכתבה על ידי רוברט רמירז. 

לסדרה הופקו שתי עונות שכל אחת מהן כוללת עשרה פרקים באורך 2 דקות. בארצות הברית הפרקים שודרו בערוץ דיסני כחלק מרצועת השידור "פלייהאוס דיסני", כאשר פרק הבכורה שודר ב-21 ביוני 2008 ופרק הסיום שודר ב-24 באוקטובר 2009. בישראל הסדרה שודרה בדיבוב עברי בערוץ דיסני בין השנים 2010–2012. 

ב-14 בפברואר 2011 הסדרה החלה להיות משודרת בשידורים חוזרים בארצות הברית בדיסני ג'וניור, ובשל כך נוצר לה עמודה באתר האינטרנט הרשמי של הערוץ. בעמודה היה ניתן להדפיס דפי צביעה ופעילויות בהשראת הסדרה. 

== תקציר העלילה ==
הסדרה עוקבת אחר ילד צעיר בשם מייקי, שיש לו תנין מחמד בשם אל שלא יודע להתנהג כראוי. בכל פרק מייקי נעזר בצופים על מנת ללמד את אל נימוסים והליכות במגוון מקומות ומצבים.

== מדבבים ==
הדיבוב העברי בוים על ידי אפרת קרצמן והופק על ידי אסנת סדן.
{| class="wikitable plainrowheaders" style="text-align:center;"
!שם הדמות
!מדבב/ת באנגלית
!מדבב/ת בעברית
|-
|מייקי
|קולין פורד (אנגלית אמריקאית)קורי ברמן-וורטינגטון (אנגלית בריטית)
|ברק ברויטמן
|-
|אל
|רוב פאולסן
|ניר רון
|}
בנוסף דיבבה בדיבוב העברי עדי קוזלובסקי.

== קישורים חיצוניים ==
* 

== הערות שוליים ==

קטגוריה:סדרות הנפשה אמריקאיות
קטגוריה:תוכניות טלוויזיה באנגלית
קטגוריה:ערוץ דיסני: תוכניות וסדרות
קטגוריה:דיסני ג'וניור: סדרות
קטגוריה:סדרות טלוויזיה אמריקאיות שעלו לשידור בשנות ה-2000
קטגוריה:סדרות Playhouse Disney
הוגו שפיצר

ד"ר הוגו שפיצר (בסרבו-קרואטית: Hugo Spitzer; 19 בדצמבר 1858, אוסייק, האימפריה האוסטרית – 14 באוגוסט 1934, זאגרב, ממלכת יוגוסלביה) היה משפטן, מראשי התנועה הציונית בממלכת יוגוסלביה, יו"ר הקהילה היהודית באוסייק, אשר כיהן גם כיו"ר איגוד הקהילות היהודיות בממלכת יוגוסלביה לאחר מלחמת העולם הראשונה, יושב הראש הראשון של ההסתדרות הציונית בממלכה וכחבר הוועד הפועל של ההסתדרות הציונית.

==קורות חייו==
הוגו שפיצר נולד באוסייק לרב ד"ר שמואל (1828–1895) ולאמליה לבית פורגס. הרב שמואל שפיצר יליד הונגריה, כיהן כרבה של הקהילה הנאולוגית באוסייק מ-1855 ועד מותו, ניהל את בית הספר היסודי היהודי בעיר והיה המזכיר של "כל ישראל חברים" באוסייק.

הוגו שפיצר רכש השכלה יסודית בעיר הולדתו, וסיים בית ספר תיכון בווינקובצי. בהמשך, יצא ללימודי משפטים באוניברסיטת וינה וב-1891 סיים בהצלחה דוקטורט. הוא שב לאוסייק ופתח בה משרד לעריכת דין. ב-1897 התמנה ליושב ראש הקהילה היהודית באוסייק וכיהן בתפקידו 30 שנים. כיהן כחבר מועצת העיר אוסייק מטעם רשימה יהודית עצמאית. בשנים 1901, 1907 ו-1919 כיהן כסגן ראש העיר. עסק בפעילות ציבורית בעיקר בתחום סיוע לתלמידים משכבות חלשות בני כל הדתות. זכה למספר עיטורים על פעילותו הציבורית. הוא ערך שינויים מקיפים בחינוך היהודי באוסייק והנחיל את הסרבו-קרואטית תחת הגרמנית כשפת הלימוד. בהשפעתו, הודפסו סידורים והועברו דרשות בבית הכנסת בסרבו-קרואטית. ערך את השבועון "אוסייק השבוע" (בקרואטית: "Osječki tjednik") וכיהן כנשיא לשכת עורכי הדין באוסייק.

ב-1919 יזם את הקמת "איגוד הקהילות היהודיות בממלכת הסרבים, הקרואטים והסלובנים" ועמד בראשו עד 1933. שפיצר היה פעיל ציוני בולט ביוגוסלביה וכיהן כיושב הראש הראשון של "ההסתדרות הציונית" בממלכה. ב-1920 נבחר לוועד הפועל של ההסתדרות הציונית. ב-1933 עבר להתגורר בזאגרב ובה כיהן כנשיא לשם כבוד של הקהילה.

שפיצר נישא למרתה לבית יעקבי, בתו של הרב הושע יעקבי והיה אב לבת. נפטר בזאגרב ב-1934 והובא לקבורה בבית הקברות מירוגוי.

==קישורים חיצוניים==
* 
* 

==הערות שוליים==

קטגוריה:עורכי דין יהודים
קטגוריה:זאגרב: אישים
קטגוריה:פעילים ציונים בקרואטיה
קטגוריה:פוליטיקאים יהודים קרואטים
קטגוריה:יהודים יוגוסלבים
קטגוריה:אישים הקבורים בבית הקברות מירוגוי
קטגוריה:משפחת יעקבי
קטגוריה:ילידי 1858
קטגוריה:נפטרים ב-1934
קטגוריה:יוגוסלבים שנפטרו במאה ה-20
נבחרות ישראל במדעים

נבחרות ישראל במדעים הן תוכניות של משרד החינוך ומרכז מדעני העתיד הפעילות משנת 1994. חברי הנבחרות הם תלמידים מצטיינים המייצגים את ישראל באולימפיאדות המדע הבין-לאומיות. תוכניות אלו הפכו במהירות למקבץ התוכניות החשוב ביותר בתחומי המדעים והמתמטיקה במדינת ישראל.

מדינת ישראל שולחת בכל שנה חמש משלחות אשר מייצגות אותה בחמש אולימפיאדות בינלאומיות:
* אולימפיאדת הפיזיקה הבין-לאומית. המיונים לנבחרת ישראל בפיזיקה מתבצעים על ידי אוניברסיטת בן-גוריון.<ref></ref>
* אולימפיאדת המתמטיקה הבין-לאומית. המיונים לנבחרת ישראל במתמטיקה מתבצעים על ידי מכון ויצמן למדע.<ref></ref>
* האולימפיאדה הבין-לאומית במדעי המחשב. המיונים לנבחרת ישראל במדעי המחשב מתבצעים על ידי אוניברסיטת בר-אילן.<ref></ref>
* אולימפיאדת הכימיה הבין-לאומית. המיונים לנבחרת ישראל בכימיה מתבצעים על ידי הטכניון.<ref></ref>
* אולימפיאדת הביולוגיה הבין-לאומית. המיונים לנבחרת ישראל בביולוגיה מתבצעים על ידי אוניברסיטת תל אביב.
* בנוסף, ישנה "הנבחרת הצעירה". המיונים לנבחרת הצעירה מתבצעים על ידי אוניברסיטת תל אביב ונוער שוחר מדע.<ref></ref>

בכל שנה נבחנים אלפי תלמידים לנבחרות, מתוכם כ-300 תלמידים נבחנים שוב, ומתוכם מתקבלים לבסוף כ-30 תלמידים בממוצע לכל נבחרת.<ref></ref>

אחת המטרות העיקריות בקיום תוכניות אלו, מלבד ייצוג מדינת ישראל באולימפיאדות הבינלאומיות, היא טיפוח החשיבה והיצירתיות בתלמידים מחוננים כבר בגיל צעיר, מעבר לתוכניות המקומיות הארציות המוצעות. התוכניות בנוסף לכך מקלות על החשיבה בנושא העתיד הלימודי, ונותנת מפתח קבלה לרוב המוסדות האקדמיים בישראל.<ref></ref><ref></ref>

בשנת 2017 פתחו משרד החינוך, מרכז מדעני העתיד ונבחרות ישראל במדעים, נבחרת חדשה בשם "נבחרת ישראל הצעירה למתמטיקה ומדעים", המיועדת לתלמידי כיתות ח' עד ט', המכינה את המשתתפים בה לנבחרות הבוגרות.<ref></ref> בנבחרת זו משתתפים באולימפיאדות המדעים בישראל, וכאשר יהיו בנבחרות הבוגרות, כל אחד יכול לבחור בנבחרת אשר חפץ בה או על פי התחום בו הם מתמחים ולייצג את ישראל באולימפיאדות הבינלאומיות. בשנת 2019 נוסף תחום המתמטיקה לנבחרת הצעירה.

==ראו גם==
* נבחרת ישראל במתמטיקה

==קישורים חיצוניים==
* 
* [https://islands.co.il/winners/teams/ רשימת כלל נבחרות ישראל במדעים והיכל התהילה של הנבחרות]
* [https://www.olympiads.madaney.net/homepage אתר האינטרנט] של הנבחרות באולימפיאדות הבינלאומיות
* [https://www.youtube.com/watch?v=0XnLkws5xEI כתבה על נבחרות ישראל במדעים] באתר היוטיוב

==הערות שוליים==

קטגוריה:תחרויות מדע וידע
קטגוריה:משרד החינוך
סטפן אשכנזי

סטפן אשכנזי (בפולנית: Stefan Askenase 10 ביולי 1896 – 18 באוקטובר 1985) היה פסנתרן ומורה לפסנתר יהודי-פולני-בלגי.

== ביוגרפיה ==
=== ילדות ונעורים ===
אשכנזי נולד בלמברג למשפחה יהודית. 

בגיל חמש התחיל ללמוד נגינה בפסנתר אצל אמו, פסנתרנית ותלמידתו של קרול מיקולי. הוא למד אצל תאודור פולאק, פרופסור ומנהל הקונסרבטוריון של לבוב, ואחר אצל אמיל פון זאואר, תלמיד של פרנץ ליסט באקדמיה למוזיקה של וינה.

במהלך מלחמת העולם הראשונה שירת אשכנזי בצבא האוסטרו-הונגרי.

=== קריירה ===
בשנת 1918 הופיע לראשונה בווינה, ובהמשך לכך יצא לסיורים ברחבי העולם. הוא חי בקהיר ואחר ברוטרדם, שם לימד בקונסרבטוריון למוזיקה משנת 1937 עד 1940.

בשנות מלחמת העולם השנייה הסתתר בצרפת.

הקונצרט הראשון של אשכנזי בפולין אחרי מלחמת העולם השנייה התקיים ב-17 במאי 1946. ב-1950 היה לאזרח בלגיה ובין 1954 ל-1961 לימד בקונסרבטוריון של בריסל.

הוא הרבה להקליט יצירות משל שופן לחברת דויטשה גרמופון בשנות ה-50' וה-60'.

סטפן אשכנזי עשה לו שם בכיתות האמן שלו בהמבורג, קלן וירושלים.

בשנת 1965 ייסד את האגודה לאמנויות ולמוזיקה, שמטרתה הייתה לשמר את תחנת הרכבת ההיסטורית רולנדסק על נהר הריין. לאחר שיקומו, היה הבניין לאתר הופעות ותערוכות לאמנים כמו פייר פורנייה, האנס ארפ, אוסקר קוקושקה, יהודי מנוחין, מרטין ואלזר, מרסל מרסו, הנריק שרינג, סלבדור דאלי ואשכנזי עצמו.

בין תלמידיו מרתה ארחריץ', לסלו גימסי, ג'ון מקיי, אנדרה צ'ייקובסקי, מיטסוקו אושידה, והישראלי מרדכי סימוני.

סטפן אשכנזי מת בבון ב-18 באוקטובר 1985, זמן קצר לאחר קונצרט שנתן בקלן.

==קישורים חיצוניים==

==הערות שוליים==

קטגוריה:מוזיקאים יהודים אוקראינים
קטגוריה:נגנים יהודים אוקראינים
קטגוריה:מוזיקאים יהודים בלגים
קטגוריה:פסנתרנים יהודים פולנים
קטגוריה:מוזיקאים יהודים פולנים
קטגוריה:יהודים בצבא האוסטרו-הונגרי
קטגוריה:פסנתרנים בלגים
קטגוריה:בלגים שנולדו ב-1896
קטגוריה:פולנים שנולדו ב-1896
קטגוריה:פולנים שנפטרו ב-1985
The Collector's Series, Volume One

The Collector's Series, Volume One הוא אלבום אוסף של הזמרת הקנדית סלין דיון. אלבום האוסף יצא לאור ב-20 באוקטובר 2000, על ידי חברות התקליטים קולומביה רקורדס ואפיק רקורדס.

זהו אלבום האוסף השני של דיון בשפה האנגלית. בצרפת שונה שמו של אלבום האוסף הזה ל-Tout en amour.

== תוכן ==
האלבום מכיל להיטים ישנים של דיון ביחד עם שירים נוספים שחלקם הקטן גם בצרפתית. בין היתר האלבום כולל את השיר "The Power of the Dream" אשר שימש כשיר הפותח של אולימפיאדת קיץ 1996 ועוד מספר סינגלים נוספים שלה אשר לא נכנסו לאלבום האוסף הקודם שלה: "Where Does My Heart Beat Now", "Only One Road", "Falling into You", "Tell Him", ו-"The Reason".

בצרפת האלבום יצא במהדורה מוגבלת ביחד עם אוסף של 12 תמונות צבעוניות של דיון שלא פורסמו בעבר. באוקטובר 2004 האלבום שוחרר מחדש במספר מדינות נבחרות באירופה תחת השם "Best of the Best Gold" ובעיצוב שונה בו הדיסק היה בצבע זהב ובאריזה שונה.

== הצלחה מסחרית ==
האלבום זכה להצלחה כאשר מכר 3 מיליון עותקים ברחבי העולם והגיע למעמד זהב במדינות רבות ביניהם ארצות הברית (עם מכירות של 914 אלף עותקים), צרפת וקנדה. בקנדה, צרפת ופורטוגל האלבום גם נכנס לעשירייה הפותחת.

== רשימת רצועות ==

== מיקומי שיא ==

== קישורים חיצוניים ==

==הערות שוליים==

קטגוריה:אלבומי אוסף מ-2000
קטגוריה:אלבומי אוסף של סלין דיון
קטגוריה:אלבומי אוסף באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וולטר אפאנאסייף
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי ריק וייק
קטגוריה:אלבומים שהופקו על ידי ריק נואלס
קטגוריה:אלבומי זהב באוסטרליה
קטגוריה:אלבומי חברת אפיק רקורדס
קטגוריה:אלבומי חברת קולומביה רקורדס
אירלנד במשחקים האולימפיים לנוער

אירלנד משתתפת בכל ההמשחקים האולימפיים לנוער שהתקיימו מאז היווסדם באולימפיאדת הנוער סינגפור (2010). לאורך השנים צברו ספורטאי הנוער האירלנדים שבעה מדליות, מתוכן מדליית זהב יחידה. אירלנד משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי אירלנדי במדליה במשחקי החורף.

==השתתפות במשחקים==
===משחקי הקיץ===
====אולימפיאדת הנוער סינגפור (2010)====
המשלחת הראשונה של אירלנד למשחקים האולימפיים לנוער הייתה לאולימפיאדת הנוער סינגפור והייתה המשלחת הגדולה ביותר שאירלנד שלחה עד כה. המשלחת כללה 25 ספורטאים שהתחרו בשמונה ענפי ספורט. המשלחת זכתה במדליית זהב יחידה. המשלחת הגיעה להישגים בענפים איגרוף עם זכייה במדליית זהב בקטגוריית משקל קל-זבוב נערים, ואתלטיקה עם העפלה לגמרים ודירוג במקום הרביעי בהליכה תחרותית למרחק 5 ק"מ לנערות ובמקום השמיני בריצת 1000 מטר נערים. ספורטאי המשלחת דורגו במקום התשיעי בענף הטריאתלון בטורניר הנערות ובענף החתירה העפילו לגמר ללא מדליה (גמר B) אך לא החלו את המקצה בטורניר היחידים לנערות. המשלחת לא הגיעה להישגים משמעותיים בענפים הוקי שדה, טניס, קרב חמש מודרני ושיט.

====אולימפיאדת הנוער נאנג'ינג (2014)====
המשלחת לאולימפיאדת הנוער נאנג'ינג מנתה 16 ספורטאים שהתחרו בשבעה ענפים. המשלחת זכתה בשלושה מדליות. המשלחת הגיעה להישגים נאים בענפים קאנו/קיאק עם זכייה במדליית כסף בטורניר היחידים לנערים בתחרות הסלאלום, ואיגרוף עם זכייה במדליית כסף בקטגוריית משקל קל לנערות ומדליית ארד בקטגוריית משקל כבד לנערים. המשלחת קטפה הישגים גם בענפים רכיבה עם דירוג במקום החמישי בטורניר היחידים, ואתלטיקה עם העפלה לשלוש גמרים בהם דורגה במקום השישי בריצת 800 מטר נערות והדיפת כדור ברזל לנערות ובמקום השמיני ביידוי פטיש לנערים. ספורטאי המשלחת לא הגיעו להישגים משמעותיים בענפים גולף, חתירה ושחייה.

===משחקי החורף===
אירלנד השתתפה במשחקי החורף האולימפיים לנוער החל מאולימפיאדת הנוער אינסברוק המשלחת מנתה ספורטאית יחידה שהתחרתה בענף הסקי אלפיני. הספורטאית לא הגיעה להישגים גבוהיים במסלולים סלאלום וסלאלום ענק. המשלחת לאולימפיאדת הנוער לילהאמר כללה ספורטאי יחיד שהתחרה בענף הסקי אלפיני. ספורטאי המשלחת לא רשם הישגים משמעותיים אך גם לא דרוגו במקומות האחרונים.

==מדליות==

===מדליות לפי משחקים===
{| class="wikitable"
! אולימפיאדה !! ! ! ! ! דירוג
|- align="center"
|align="right"| 2010 סינגפור || 1 || 0 || 0 || 1 || 50 
|- align="center"
|align="right"| 2014 נאנג'ינג || 0 || 2 || 1 || 3 || 58
|- align="center"
|align="right"| 2018 בואנוס איירס || 0 || 1 || 2 || 3 || 71 
|}
width="20px"|

===מדליות לפי ענף===
{| class="wikitable"
! ענף !! ! ! ! 
|- align="center"
|align="right"| איגרוף || 1 || 1 || 2 || 4
|- align="center"
|align="right"| קאנו/קיאק || 0 || 1 || 0 || 1
|- align="center"
|align="right"| שחייה || 0 || 1 || 0 || 1
|- align="center"
|align="right"| קראטה || 0 || 0 || 1 || 1
|}

==ראו גם==
* אירלנד במשחקים האולימפיים
* אירלנד במשחקים הפאראלימפיים

קטגוריה:אירלנד: ספורט
קטגוריה:מדינות במשחקים האולימפיים לנוער
אירינה ז'וראבסקה

אירינה ז'וראבסקה (באוקראינית: Ірина Журавська; נולדה ב-14 בינואר 1990) היא דוגמנית אוקראינית.

==ביוגרפיה==
ז'וראבסקה נולדה בקייב, ב-2008 נבחרה ל"מיס אוקראינה" ובאותה עת למדה אנגלית באוניברסיטה הפדגוגית של קייב, עקב היותה קרובת משפחה של ממלא מקום ראש עיריית קייב ויטלי זורבסקי ולאחר מכן יועצו של הנשיא ויקטור ינוקוביץ', הועלו שמועות מצד המתמודדות הנוספות בתחרות לפיהם קרבה זו הושפעה על זכייתה, אך הוא הכחיש כל קשר לדבר ולתחרות. היא ייצגה את מדינתה בתחרות מיס עולם 2008 ועלתה לשלב חמש עשרה המועמדות הסופיות. בנוסף הייתה סגנית בפרויקט הכישרונות של התחרות (Miss World Talent) שבמסגרתה כל אחת מהמתמודדות הציגה כישרון ייחודי. כדוגמנית היא עבדה עבור מספר מעצבים והופיעה במספר פרסומות לטלוויזיה.

ז'וראבסקה הציגה את תוצאות הניקוד האוקראיני באירוויזיון 2010.

==קישורים חיצוניים==

* 
* 

קטגוריה:משתתפות בתחרות מיס עולם 2008
קטגוריה:דוגמניות אוקראיניות
קטגוריה:זוכות מיס אוקראינה
קטגוריה:אוקראיניות שנולדו ב-1990
קטגוריה:אוקראינים שנולדו ב-1990
The Best of Celine Dion & David Foster

The Best of Celine Dion & David Foster (בעברית: הטוב ביותר של סלין דיון ודייוויד פוסטר) הוא אלבום אוסף של הזמרת הקנדית סלין דיון. אלבום האוסף יצא לאור ב-19 באוקטובר 2012 על ידי חברת התקליטים סוני מיוזיק אנטרטיינמנט, במדינות נבחרות באסיה.

האלבום כולל את השירים עליהם עבדה דיון במשך השנים עם המפיק והכותב דייוויד פוסטר. והאלבום יצא לרגל 20 שנה של עבודה משותפת בין השניים.

== רקע ותוכן ==
האלבום הופץ במספר מדינות נבחרות באסיה 20 שנה לאחר שפוסטר ודיון החלו לעבוד ביחד. האלבום כולל להיטים כמו: "Because You Loved Me," "The Power of Love," "All by Myself," "Tell Him" ו-"To Love You More". בנוסף לכך, האלבום גם כולל דואט עם אלביס פרסלי אשר לא פורסם מעולם, בשם, "If I Can Dream". השיר הוקלט עבור הקמפיין "Idol Gives Back", ודיון אף ביצעה אותו באפריל 2007, בתוכנית הטלוויזיה "אמריקן איידול", אך הוא לא שוחרר אף פעם באופן רשמי.

האלבום מכיל דואטים נוספים עם זמרים כמו פרנק סינטרה, ברברה סטרייסנד ואנדראה בוצ'לי. באלבום ישנם גם שירי פסקול מצליחים אשר דיון הוציאה בעבר; "Because You Loved Me", מתוך הפסקול לסרט "צמודים אישית", "When I Fall in Love", מתוך הפסקול לסרט "נדודי שינה בסיאטל", ו-"The Prayer" מתוך הפסקול של הסרט "החרב הקסומה". האלבום אינו כולל שירים מהאלבום Unison, שם הפיק פוסטר 5 שירים.

== הצלחה ועטיפת האלבום ==
בשונה מאלבום האוסף All the Way... A Decade of Song שמכר למעלה מ-17 מיליון עותקים ברחבי העולם, אלבום האוסף הזה לא זכה להצלחה רבה, אך בשיאו הצליח להגיע אל המקום ה-3 במצעד האלבומים שבטאיוואן, ואל המקום ה-9 במצעד האלבום הבינלאומיים של קוריאה הדרומית.

עטיפת האלבום צולמה על ידי הצלם של מגזין "ניובו", ג'רי מטלוס בלאס וגאס.

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!חברת תקליטים
!פורמט
!קטלוג
!מקור
|-
!אסיה
| rowspan="1" |19 באוקטובר 2012
| rowspan="1" |סוני מיוזיק אנטרטיינמנט
| rowspan="1" |תקליטור
| rowspan="1" |8 8725-44810-2 7
|
|}

== קישורים חיצוניים ==

==הערות שוליים==

קטגוריה:אלבומי אוסף של סלין דיון
קטגוריה:אלבומי אוסף באנגלית
קטגוריה:אלבומים שהופקו על ידי בייביפייס
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וולטר אפאנאסייף
קטגוריה:אלבומי חברת סוני מיוזיק אנטרטיינמנט
משה מרגל

הרב דוקטור משה מָרְגֶל (בסרבו-קרואטית: Mojsije Margel; 13 בנובמבר 1875, מושצ'יסקו, שלזיה תחתית, הקיסרות הגרמנית – 30 באפריל 1939, זאגרב, ממלכת יוגוסלביה) היה הרב הראשי ליהודי זאגרב בין השנים 1927–1937, פדגוג, פילולוג ומילונאי.

==קורות חייו==
משה מרגל נולד בעיירה מושצ'יסקו אשר בקיסרות הגרמנית (בשטחה של פולין המודרנית). הוא רכש השכלה רבנית בבית המדרש לרבנים בווינה ובהמשך בבית המדרש לרבנים בברלין. סיים דוקטורט בפילוסופיה יהודית באוניברסיטת ברלין. בהמשך התגורר בקרקוב ובה ערך את כתב העת בעברית "אוצר הספרות". בין 1906–1914 כיהן כרב הראשי ליהודי פוז'גה וכן כמנהל בית הספר היהודי בעיר. במהלך שהותו בפוז'גה חיבר מילון גרמני-עברי. היה חבר בלשכת המתרגמים של קרואטיה.

במהלך מלחמת העולם הראשונה שירת בשורות הצבא האוסטרו-הונגרי והוצב ביחידת הרבנות הצבאית בזאגרב. ב-1919 עבר לזאגרב ומונה למנהל בית הספר היהודי בעיר. חיבר מילון עברי-קרואטי ותרגם לעברית ולקרואטית ספרים ומחזות. ב-1927 מונה לרב הראשי ליהודי זאגרב וכיהן במשרתו עד 1937, עת נאלץ לפרוש בשל מצבו הבריאותי. 

מרגל כתב ספרים ומאמרים בתחום הפילולוגיה העברית, וכן כתב באנציקלופדיה היהודית. אחיו יהודה מרגל כיהן כרב קהילת נובה גראדישקה. משה מרגל הלך לעולמו בזאגרב ב-1939 ונקבר בבית הקברות מירוגוי. היה נשוי לפרנצ'סקה (1878, טרנופול - 1941), ואב לזיגמונד, עורך דין (1901, פשמישל - 1941), שנספו בשואה. ב-2007 הוקם בזאגרב על שמו "מכון מרגל" לתרבות יהודית.

==קישורים חיצוניים==
* 

==הערות שוליים==

קטגוריה:זאגרב: רבנים
קטגוריה:מילונאים
קטגוריה:מתרגמים יהודים
קטגוריה:אישים הקבורים בבית הקברות מירוגוי
קטגוריה:ילידי 1875
קטגוריה:נפטרים ב-1939
קטגוריה:קרואטים שנפטרו במאה ה-20
קטגוריה:יוגוסלבים שנפטרו במאה ה-20
מקס ומוזה

מקס ומוזה היא סדרת טלוויזיה ישראלית לילדים, מסוגת קומדיה מוזיקלית-חינוכית, אשר בוימה על ידי אהרן קפלן ונכתבה על ידי אורי ישראלי בהשראת 20 שירי ילדות שהולחנו על ידי רמי קלינשטיין למילותיה של רחלי שביט. הסדרה, הכוללת עונה אחת בעלת 20 פרקים באורך 15 דקות, שודרה לראשונה בערוץ לוגי למנויי HOT ב-2 באוקטובר 2012 והסתיימה באותה שנה.

הסדרה צולמה באולפני הרצליה, כאשר התפאורה שלה עוצבה על ידי בתיה סגל-פיק ומיכאל פיק.

== תקציר העלילה ==
עמיקם, משורר העמק, נוסע לטיול מסביב לעולם בחיפוש אחר השראה לשירים חדשים. בשביל שלא יגלו שהוא עזב, עוזריו מקס ומוזה נאלצים לשמור על זה בסוד ולבצע את העבודה שלו במקומו. בכל פרק הם עוברים חוויות חדשות, וכותבים שיר חדש. בסיום כל פרק רמי קלינשטיין מבצע שיר שונה.

== דמויות ושחקנים ==
תמונה של מוזה (מימין) ומקס (משמאל), מתוך הסדרה
* מקס (אמיר דוליצקי) – העוזר של עמיקם. דייקן. נאלץ לעיתים להתחזות לעמיקם.
* מוזה (ליאת אזר) – העוזרת של עמיקם. ציירת.
* רמי קלינשטיין – זמר העמק. 
* עמיקם (אמנון וולף) – משורר העמק. בכל פרק שולח מכתב למקס ומוזה ועל הדרך מלמד על היסטוריה של מילה מסוימת בכל פרק. בפרק האחרון הוא שב, רק כשרגליו נראות. 
* חיותה (יעל עמית) – אחראית הסדר של העמק.
* גבעון (יובל כהן) – מחבר שירים. רוצה להחליף את עמיקם. שיריו לא מתחרזים.

== שירים שהופיעו בסדרה ==
בסיום כל פרק בסדרה מבוצע שיר על ידי רמי קלינשטיין, אותו הלחין למילותיה של שירי הילדות של הפזמונאית רחלי שביט.
* "סוד" (פרק 1) 
* "אופנים" (פרק 2) 
* "אבבת חולפת" (פרק 3) 
* "רק לכלב שלי" (פרק 4)
* "השסק הכי טעים" (פרק 5)
* "קצת מזה ומזה" (פרק 6)
* "מתולתל או חלק" (פרק 7)
* "החדר שלי" (פרק 8)
* "שקט מכל הסוגים" (פרק 9)
* "הכריך הנכון" (פרק 10)
* "בכל קיץ" (פרק 11)
* "באמצע הביס" (פרק 12)
* "החברה הכי טובה שלי" (פרק 13)
* "ואני אמרתי שסתיו" (פרק 14)
* "עץ לימונה" (פרק 15)
* "הילדה שבאמצע" (פרק 16)
* "החורף שלנו" (פרק 17)
* "כשאני חולה" (פרק 18)
* "איך זה קרה" (פרק 19)
* "זמן" (פרק 20)

== קישורים חיצוניים ==
* 

== הערות שוליים ==

קטגוריה:סדרות טלוויזיה ישראליות לילדים
קטגוריה:סדרות קומדיה ישראליות
קטגוריה:ערוץ לוגי: תוכניות וסדרות
קטגוריה:סדרות טלוויזיה ישראליות שעלו לשידור בשנות ה-2010
קטגוריה:תוכניות שצולמו באולפני הרצליה
קטגוריה:HOT: תוכניות וסדרות
קטגוריה:תוכניות טלוויזיה בעברית
פרניו ולאשיץ'

ברון פרניו ולאשיץ (בקרואטית: Franjo Vlašić, בהונגרית: Vlassich Ferenc; 24 באפריל 1766 דומבובאר, דרום הונגריה - 16 במאי 1840 זאגרב) היה אציל ואיש צבא קרואטי, באן (משנה למלך) של ממלכת קרואטיה, סלבוניה ודלמטיה בשנים 1840-1832, תחת חסות ממלכת הונגריה, במסגרת האימפריה האוסטרית, גנרל בצבא האוסטרי.
קיבל את התואר ברון בשנת 1832.

==ביוגרפיה==
ולאשיץ' נולד בשנת 1766 ביישוב דומבובאר שבמחוז טולנה שבדרום הונגריה, כבן למשפחה אצילית קרואטית שמקורה בדרום קרואטיה. הוא היה בן למשפחת אצילים קרואטים ששורשיהם בצפון דלמטיה וחבל ליקה.
ולאשיץ' התחיל את הקריירה הצבאית שלו בגיל 18 בשנת 1784. עוד כפרח קצונה הצטרף ולאשיץ' לכוחות ההוסארים במסגרת צבא האוסטרי והשתתף בכל המלחמות נגד צרפת ונגד נפוליאון בונפרטה בתקופתו. בשנת 1813 הוא הועלה לדרגת גנרל. ב-1831 התמנה למפקד צבאי בפטרוורדין. ב-10 בפברואר 1832 התמנה לבאן של קרואטיה. כניסתו לתפקיד במאי 1832 הביאה רוח מרעננת בזירה הפוליטית המקומית מכיוון שהבאן הקודם, הרוזן איגניאט גיולאי, חי רוב השנים רחוק מקרואטיה, עד רבא אחרי שהתחיל לכהן כיושב ראש מועצת בית הדין הצבאי בווינה. בנוסף ולאשיץ' היה הקרואטי הראשון שכיהן כבאן קרואטיה בין עשרת הבאנים שקדמו ליוסיפ ילאצ'יץ'. .בשנים 1832–1836 בישיבות הפרלמנט ההונגרי-קרואטי בפוז'ון (ברטיסלבה) הגן ולאשיץ' על זכותה של קרואטיה לנמל רייקה והחוף הסמוך לו הוא התנגד להונגריזציה (מדיאריזציה) של קרואטיה ובמיוחד להנהגת השפה ההונגרית בבתי הספר. עקב מחאתו, לא אישר הקיסר פרדיננד את החלטת הפרלמנט ההונגרי משנת 1839–1840 להנהיג את השפה ההונגרית כשפה רשמית בקרואטיה. בימי כהונתו של ולאשיץ' התחזקה התנועה הלאומית הקרואטית, תחילה תחת דגל האיליריזם - התנועה האילירית מיסודו של ליודביט גאי ואחרים. ולאשיץ' תמך בבקשה שהפנה גאי לקיסרות האוסטרית לאשר הופעתם של עיתונים בשפה הקרואטית. עם זאת התנגד לרפורמת השפה של גאי. יחד עם הבישוף אלכסנדר אלאגוביץ' פרש את חסותו על האגודה לקידום החינוך בשפה הקרואטית.

ולאשיץ' נפטר בעיר זאגרב בשנת 1840. הוא הובא לקבורה בכנסיית קתרינה הקדושה בזאגרב.
אחרי מותו בשנת 1840 תפקידו כבאן עבר בפועל לידי יוראי האוליק.

===חייו הפרטיים===
היה נשוי לפרניצה. נולדו לזוג שתי בנות:הרמינה, לימים פון ווקאסוביץ' ומריה תרזיה אנה ולאשיץ'.

==דגלו==

(Zastava bana Vlašića)

==פרסים ואותות הוקרה==
*1813 - העיטור הצבאי "צלב מריה תרזיה", בדרגת אביר

==הנצחה==
*בשנת 2011 ביישוב הולדתו, דומבוואר, בהונגריה, על קיר "בית הלאומים" הוצבה לוח זיכרון לזכרו על ידי הקהילה הקרואטית האוטונומית

*בשנת 2016 אותה קהילה הציבה בדומבובאר פסל-דיוקן של ולאשיץ'.

==קישורים חיצוניים==
* [http://enciklopedija.lzmk.hr/clanak.aspx?id=42605 ערך קצר באנציקלופדיה של המכון ללקסיקוגרפיה מירוסלב קרלז'ה]
* [http://proleksis.lzmk.hr/50407/ הערך פרניו ולאשיץ' בלקסיקון פרולקסיס]
* [http://www.worldstatesmen.org/Croatia.html האתר על מנהיגי העולם של Ben M.Cahoon 2008-2001]
*[http://www.enciklopedija.hr/natuknica.aspx?id=65079 באנציקלופדיה הקרואטית]

==הערות שוליים==

קטגוריה:גנרלים אוסטרים
קטגוריה:אנשי צבא קרואטים
קטגוריה:פוליטיקאים קרואטים
קטגוריה:ברונים
קטגוריה:אנשי צבא האימפריה הרומית הקדושה
קטגוריה:באנים של קרואטיה
קטגוריה:דומבובאר: אישים
קטגוריה:ילידי 1766
קטגוריה:נפטרים ב-1840
מרטינש פריימאניס

מרטינש פריימאניס (בלטבית: Mārtiņš Freimanis; 7 בפברואר 1977 – 27 בינואר 2011) היה זמר-יוצר, מוזיקאי ושחקן לטבי.

==ביוגרפיה==
פריימאניס נולד בלייפאיה, הוא התפרסם כסולן וככותב השירים של להקת הרוק "טומסה" והלהקה הוציאה שישה אלבומים, ב-2003 הוא ייצג את לטביה באירוויזיון שנערך במדינה כחלק מהצמד "F.L.Y", ב-2005 הוא כתב והלחין את השיר "המלחמה לא נגמרה" שנבחר לייצג את לטביה באירוויזיון באותה שנה בביצועם של הצמד וולטרס וקאז'ה ולבסוף הגיע השיר למקום החמישי, ב-2006 הציג את תוצאות הניקוד של לטביה באירוויזיון.

הוא השתתף במספר הפקות כשחקן ובין היתר הופיע באופרת הסבון "UgunsGrēks", ב-2011 שיחק בסרט "ריקוד בשלושה" (Dancis pa trim) העוסק בחיילים לטבים במהלך מלחמת העולם השנייה.

===מותו===
ב-18 בינואר 2011, נלקח פריימאניס למרכז רפואי בריגה, לטביה עם מה שדווח לראשונה כזיהום חמור בדרכי הנשימה. הוא נפטר כעבור תשעה ימים.
מאוחר יותר התברר כי פריימאניס נפטר מרעלת כבד , שהתלוותה לכבד שומני, טחול מוגדל, ואי ספיקת כליות.

בשנת 2018 אמנים לטבים הוציאו אלבום לזכרו ("Mans draugs - Mārtiņš Freimanis" ("My friend - Mārtiņš Freimanis" בו שולבו שירים בביצוע של Rīgas Modes, לאוריס רייניקס, איישה ואמנים נוספים.

==קישורים חיצוניים==

==הערות שוליים==

קטגוריה:זמרים לטבים
קטגוריה:מוזיקאים לטבים
קטגוריה:מלחינים לטבים
קטגוריה:שחקני קולנוע וטלוויזיה לטבים
קטגוריה:נציגי לטביה באירוויזיון
קטגוריה:משתתפי אירוויזיון 2003
קטגוריה:לטבים שנולדו ב-1977
קטגוריה:נפטרים ב-2011
אחמד אבו סויס

אחמד אבו סויס (בערבית: احمد ابو صويص) הוא עיתונאי ישראלי, המשמש ככתב אזור הדרום בערוץ מַכַּאן 33 של תאגיד השידור הישראלי.

== ביוגרפיה ==
אבו סויס נולד בעיר רהט וחי בה כל חייו.

== קריירה ==
אבו סויס כיהן בעבר ככתב חדשות הוט דרום. במסגרת תפקידו הכין, ערך והגיש כתבות משודרות בעברית ובערבית. כיום אבו סויס הוא כתב הדרום של מַכַּאן 33, ערוץ בשפה הערבית במסגרת תאגיד השידור הישראלי.

אבו סויס למד במכללת ספיר ובאוניברסיטת בן-גוריון.

== קישורים חיצוניים ==

== הערות שוליים ==

קטגוריה:מנחי טלוויזיה ישראלים
קטגוריה:אנשי טלוויזיה ישראלים
קטגוריה:עיתונאים ערבים ישראלים
קטגוריה:רהט: אישים
קטגוריה:בוגרי המכללה האקדמית ספיר
קטגוריה:בוגרי אוניברסיטת בן-גוריון בנגב
קטגוריה:ישראלים שנולדו במאה ה-20